Direktor NASA-e - predmet istrage o rasipanju novca iz proračuna (18/2/05) - 2005-02-18
Sumnja se da je Sean O’Keefe, u privatne svrhe, zlouporabio svoje ovlasti u vezi s korištenjem službenog zrakoplova - piše New York Tim
Dnevnik piše o odluci kontrolnog tijela američkog Kongresa, koje nadzire trošenje novca iz proračuna, da pokrene istragu protiv direktora NASA-e, Agencije za istraživanje svemira. Sumnja se da je Sean O’Keefe – u privatne svrhe - zlouporabio svoje ovlasti oko korištenja službenog zrakoplova. Također su upitne odluke o organizaciji profesionalnih seminara i drugih skupova NASA-e. Obično su skupovi bili organizirani na lokacijama poput Sveučilišta Syracuse u saveznoj državi New York, s kojima je direktor NASA-e privatno surađivao, tako da je – nagađaju istražitelji - jednim odlaskom na službeni put zadovoljio i svoj privatni interes, a i obavio službeni dio posla. O netom započetoj istrazi –prenosi dnevnik New York Times – izvjestili djelatnici NASA-e, neki bivši a neki sadašnji. Svi su željeli ostati anonimni pribojavajući se posljedica ako se dozna da su razgovarali s novinarima. Direktor NASA-e, Sean O’Keefe – koji uskoro napušta svoj položaj nakon trogodišnjeg mandata – izjavio je da nije svjestan da je počela istraga protiv njega, dodavši da nije učinio ništa što je protiv propisa. ****** Dnevnik piše o još jednom suđenju protiv bivšeg katoličkog svećenika koji je sinoć proglašen krivim za seksualno zlostavljanje ministranta. Suđenje je održano u Baltimoreu, u saveznoj državi Maryland. Slučaj je izbio u javnost nakon što je na svećenika – prije tri godine - pucao mladić koji je tvrdio da ga je ovaj bivši svećenik prije desetak godina silovao. Mladića je porota – kada je saznala povijest slučaja – oslobodila od optužbi za oružani napad, dosudivši mu samo kaznu od osam mjeseci kućnog pritvora. Bivši svećenik Maurice Blackwell proglašen je krivim u vezi s tri točke optužnice, za seksualno zlosatvljanje djeteta. Svaka točka optužnice nosi mogućnost zatvorske kazne od 15 godina. Maurice Blackwell je tvrdio da je u ovom slučaju nevin. 1998. godine je on prestao biti svećenik, po odluci Vatikana, nakon što je priznao da je prije tridesetak godina seksualno zlostavljao jednog drugog mladića.